30. ΑΠΟΦΑΣΗ ΥΠΟΥΡΓΟΥ ΓΕΩΡΓΙΑΣ Αριθ. 4594/756 της 20 Ιαν./5 Φεβρ. 1979 (ΦΕΚ Β΄ 105) Περί εγκρίσεως διενέργειας προμηθειών και εκτελέσεως εργασιών από τα Ιδρύματα Γεωργοκτηνοτροφικής και Κτηνιατρικής Ερεύνης που εξυπηρετούνται οικονομικά από το Κ.Τ.Γ.Κ. και Δασών και καθορισμού του τρόπου πραγματοποιήσεως αυτών. Έχοντας υπόψη: 1.Τις διατάξεις: α)Του αριθ. 400/76 Νόμου, «περί Υπουργικού Συμβουλίου και Υπουργείων». β)Του αριθ. 433/77 Π.Δ/τος «περί Οργανισμού του Υπουργείου Γεωργίας». γ)Του αριθ. 389/43 Νόμου, «περί τροποποιήσεως και συμπληρώσεως των διατάξεων, περί Κ.Τ.Γ.Κ. και Δασών κλπ.» και του αριθ. 284/61 Β.Δ./τος «περί τροποποιήσεως και συμπληρώσεως των διατάξεων, περί Διοικήσεως, Διαχειρίσεως και Λειτουργίας του Κ.Τ.Γ.Κ. και Δασών». δ)Του αριθ. 637/74 Π.Δ/τος, «περί αντικαταστάσεως της υποπεριπτ. β4 της περιπτ. Α΄ της παρ. 1 του άρθρ. 13 του αριθ. 284/61 Β.Δ/τος. ε)Του αριθ. 336/77 Π.Δ/τος, «περί εξαιρέσεως εκ των διατάξεων του αριθ. 496/74 Ν.Δ/τος, «περί Λογιστικού των Ν.Π.Δ.Δ. του Κ.Τ.Γ.Κ. και Δασών, των Τ.Γ.Κ. και Δασών και των Ταμείων Προστασίας Ελαιοπαραγωγής, Νομικών Προσώπων Δημοσίου Δικαίου αρμοδιότητας Υπουργείου Γεωργίας». 2.Την αριθ. 241223/2680/4.4.73 κοινή απόφαση των Υπουργών παρά τω Πρωθυπουργώ και Εθνικής Οικονομίας περί τροποποιήσεως της αριθ. 102756/6666/13.6.67 ομοίας των Υπουργών Συντονισμού και Γεωργίας, περί ανασυνθέσεως του Διοικητικού Συμβουλίου του Κ.Τ.Γ.Κ. και Δασών. 3.Τις αριθ. 230716/34067/2987/28.9.1967 και 10108/1288/εγκ. 11/27.1.72 αποφάσεις μας, περί εγκρίσεως διενεργείας προμηθειών και εκτελέσεως εργασιών από τα Ιδρύματα Γεωργοκτηνοτροφικής, Δασικής και Κτηνιατρικής Ερεύνης οικονομικώς εξυπηρετουμένων από το Κ.Τ.Γ.Κ. και Δασών και καθορισμού του τρόπου πραγματοποιήσεως αυτών. 4.Ότι οι έκτακτες και ιδιόμορφες ανάγκες των Ιδρυμάτων Γεωργοκτηνοτροφικής και Κτηνιατρικής Ερεύνης απαιτούν συχνά την άμεσο προμήθεια υλικών ή εκτέλεση εργασιών προς αποφυγή επιζήμιων συνεπειών εκ των καθυστερήσεων των ερευνητικών προγραμμάτων των. 5.Τις εξαιρέσεις, περί προμηθειών και εκτελέσεως εργασιών μέσω του Ενιαίου Προγράμματος Προμηθειών. (Μετά την σελ. 204,26(α) Σελ. 204,27 Τεύχος 720-Σελ. 57 Κεντρικό Ταμείο Γεωργίας,Κτηνοτροφίας και Δασών 16.Β.α.29-30 περί αυξήσεως των χρηματικών ορίων του άρθρ. 15 του αριθ. 284/61 Β.Δ/τος. 7.Τη σύμφωνη γνώμη των αρμοδίων Κεντρικών Τεχνικών Δ/νσεων του Υπουργείου Γεωργίας. 8.Την αριθ. 320598/12.5.1978 απόφαση των Πρωθυπουργού και Υπουργού Γεωργίας, περί αναθέσεως ασκήσεως αρμοδιοτήτων στους Υφυπουργούς Γεωργίας, αποφασίζουμε: 1.Εγκρίνουμε την, βάσει των διατάξεων του αρθρ. 15 του αριθ. 284/1961 Β.Δ/τος, προμήθεια, από τα Ιδρύματα Γεωργοκτηνοτροφικής και Κτηνιατρικής Ερεύνης, με τη φροντίδα των μονίμων των επιτροπών, των πάσης φύσεως εφοδίων που εξαιρούνται από το Ενιαίο Πρόγραμμα Προμηθειών και είναι απαραίτητα για την εκτέλεση των ερευνητικών προγραμμάτων των, μέχρι του ποσού των 100.000 δραχμών κατ’ είδος και κατά μήνα με απόλυτη ευθύνη των αρμοδίων οργάνων και πάντοτε εντός των πιστώσεων του Προϋπολογισμού του Κ.Τ.Γ.Κ. και Δασών που έχουν εγκριθεί για ανάλωση. Στα παραπάνω εφόδια δεν περιλαμβάνονται τα έπιπλα, σκεύη, συγγράμματα, περιοδικά, όργανα, μηχανικός εξοπλισμός γραφείων Όσο αφορά την προμήθεια γραφικής ύλης παραμένει το όριο της παρ. 1 του άρθρ. 15 του Β.Δ. 284/61 ήτοι των 2.000 δραχμών κατά μήνα. 2.Ομοίως εγκρίνουμε τη βάσει των ανωτέρω, ανάθεση της εκτελέσεως των πάσης φύσεως εργασιών μέχρι του ποσού των 100.000 δραχμών κατ’ είδος και κατά μήνα και, προκειμένου περί αναθέσεως επισκευών οχημάτων, μηχανημάτων και οργάνων εργαστηρίων και προμήθεια των αναγκαιούντων προς τούτο ανταλλακτικών και εξαρτημάτων μέχρι του ποσού των 50.000 δραχμών κατά μήνα και κατ’ είδος εργασιών ή προμηθειών. Στις ανωτέρω εργασίες δεν περιλαμβάνονται οι κατασκευές, επισκευές, συντήρηση κλπ. των μονίμων εγκαταστάσεων. Για τις εν λόγω εργασίες, εφ’ όσον η δαπάνη για το σύνολο του έργου δεν υπερβαίνει τις 5.000 δραχμές, ισχύει η παρ. 1 του άρθρ. 16 του αριθ. 284/61 Β.Δ/τος. 3.Η προμήθεια των εφοδίων θα γίνεται από το ελεύθερο εμπόριο βάσει των ανωτέρω διατάξεων και από την Α.Τ.Ε. ή την ΚΥΔΕΠ ή τις Υπηρεσίες και Ιδρύματα του Υπουργείου Γεωργίας, δι’ απ’ ευθείας συμφωνίας, βάσει των εκάστοτε καθοριζομένων από αυτά τιμών. Σελ. 204,28 Τεύχος 720-Σελ. 58 4.Οι επισκευές των οχημάτων, μηχανημάτων εν γένει θα πραγματοποιούνται κατά την καθοριζομένη, δια της αριθ. 31589/2054/19.3.1971 αποφάσεώς μας, διαδικασία. Για τις επισκευές των αυτοκινήτων θα τηρείται και η αριθ. 3373/390/20.3.1975 απόφαση του Υπουργού Προεδρίας της Κυβερνήσεως, όπως αυτή τροποποιήθηκε με τις αριθ. 4993/745/24.4.75 και 5867/φ 5/902/26.5.75 αποφάσεις, περί διαδικασίας επισκευής, συντηρήσεως, αγοράς ανταλλακτικών και προμηθείας καυσίμων και λιπαντικών κλπ. των αυτοκινήτων οχημάτων του Δημοσίου, των Οργανισμών Τοπικής Αυτοδ/σεως και των εν γένει Ν.Π.Δ.Δ., ως το άρθρ. 1 του αριθ. 2396/1953 Ν.Δ/τος. 5.Εξουσιοδοτούμε τους Προϊσταμένους των ως άνω Ιδρυμάτων, για την έκδοση των αποφάσεων διενεργείας των προμηθειών, εκτελέσεως εργασιών κλπ., την κατάρτιση των όρων των διακηρύξεων, την προκήρυξη των διαγωνισμών, την επανάληψη αυτών σε περίπτωση αγόνων ή ασυμφόρων αποτελεσμάτων, την έγκριση των αποτελεσμάτων αυτών ή των δι’ απ’ ευθείας συμφωνίας διαπραγματεύσεων, ως και για την υπογραφή των σχετικών συμβάσεων. Σε περίπτωση διαφωνίας των μελών της επιτροπής ή ταύτης και του Προϊσταμένου του Ιδρύματος η διαφορά παραπέμπεται στη Δ/νση Προμηθειών και Εφοδιασμού η οποία και θα αποφαίνεται οριστικά. Οι κατά τ’ ανωτέρω αποφάσεις που θα εκδίδονται από τους Προϊσταμένους των Ιδρυμάτων, πρέπει να είναι πλήρως αιτιολογημένες και ειδικώτερα να καθορίζουν, τον τρόπο πραγματοποιήσεως της προμηθείας ή της εκτελέσεως της εργασίας, δηλαδή δι’ απευθείας συμφωνίας, δια λήψεως ή μη προσφορών, δια προχείρου ή τακτικού μειοδοτικού διαγωνισμού. 6.Κατά την πραγματοποίηση των ανωτέρω προμηθειών πρέπει να τηρούνται απαραίτητα οι διατάξεις και εγκύκλιοι που ισχύουν, περί της προστασίας της εγχωρίου Βιομηχανίας και Βιοτεχνίας. 7.Η απόφαση αυτή να δημοσιευθεί στην Εφημερίδα της Κυβερνήσεως και μετά από ένα μήνα από τη δημοσίευσή της καταργείται κάθε γενική ή ειδική διάταξη που αντίκειται στις διατάξεις της ή ρυθμίζει με άλλο τρόπο τα ίδια θέματα. Η απόφαση αυτή να δημοσιευθεί στην Εφημερίδα της Κυβερνήσεως. 16.Β.α.30 Κεντρικό Ταμείο Γεωργίας,Κτηνοτροφίας και Δασών 